stanford-oval/wikipedia huggingface dataset:
רוזוול, ניו מקסיקו (סדרת טלוויזיה)
פרקים > עונה 1

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |  רייטינג |
| --- | --- | --- | --- | --- | --- | --- | --- |
| 1 | 1 | Pilot | פיילוט | ג'ולי פלק | קארינה אדלי מקנזי | 15 בינואר 2019 | 1.51 |
| 2 | 2 | So Much For the Afterglow | טרחה רבה בשביל דמדומי הערב | טים אנדרו | אווה מקנה וקארינה אדלי מקנזי | 22 בינואר 2019 | 1.21 |
| 3 | 3 | Tearin' Up My Heart | המרדף אחר הלב | גוף שוץ | ריק מונטנו ווינסנט אינגראו | 29 בינואר 2019 | 1.27 |
| 4 | 4 | Where Have All The Cowboys Gone? | להיכן נעלמו כל הקאובוים? | לאנס אנדרסון | סביר פירזאדה וכריסטופר הולייר | 5 בפברואר 2019 | 1.12 |
| 5 | 5 | Don't Speak | אל תוציאי מילה | ג'פרי האנט | אדם לאש וקורי יוצ'ידה | 12 בפברואר 2019 | 1.14 |
| 6 | 6 | Smells Like Teen Spirit | ימי הנעורים שלנו | טים אנדרו | אווה מקנה וקארינה אדלי מקנזי | 26 בפברואר 2019 | 0.89 |
| 7 | 7 | I Saw the Sign | ראיתי את הסימן | פול וסלי | מיגל נולה וכריסטופר הולייר | 5 במרץ 2019 | 1.02 |
| 8 | 8 | Barely Breathing | בקושי נושמת | רובה נאדה | גלן פארינגטון וקמרן פשה | 12 במרץ 2019 | 0.92 |
| 9 | 9 | Songs About Texas | שיר נשיר בטקסס | שירי אפלבי | סביר פירזאדה וקארינה אדלי מקנזי | 19 במרץ 2019 | 1.02 |
| 10 | 10 | I Don't Want To Miss A Thing | אני לא רוצה להחסיר פרט | לאנס אנדרסון | ריק מונטנו ווינסנט אינגראו | 26 במרץ 2019 | 0.92 |
| 11 | 11 | Champagne Supernova | שמפניית סופרנובה | אדוארד אורנלס | אדם לאש וקורי יוצ'ידה | 9 באפריל 2019 | 0.83 |
| 12 | 12 | Creep | יצור דוחה | דון וילקינסון | סטיב סטרינגר וכריסטופר הולייר | 16 באפריל 2019 | 0.92 |
| 13 | 13 | Recovering the Satellites | לתקן את הלוויינים | ג'ולי פלק | סיפור: קארינה אדלי מקנזי תסריט: אווה מקנה וקארינה אדלי מקנזי | 23 באפריל 2019 | 1.03 |
פרקים > עונה 2

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |  רייטינג |
| --- | --- | --- | --- | --- | --- | --- | --- |
| 14 | 1 | Stay (I Missed You) | תישאר (התגעגעתי אליך) | לאנס אנדרסון | קארינה אדלי מקנזי | 16 במרץ 2020 | 0.75 |
| 15 | 2 | Ladies and Gentlemen We Are Floating in Space | גבירותיי ורבותיי, אנחנו צפים בחלל | לאנס אנדרסון | אווה מקנה | 23 במרץ 2020 | 0.82 |
| 16 | 3 | Good Mother | אמא טובה | ג'פרי האנט | דיידרה מאנגן וקארינה אדלי מקנזי | 30 במרץ 2020 | 0.63 |
| 17 | 4 | What If God Was One of Us? | מה אם אלוקים היה אחד מאיתנו? | שירי אפלבי | סטיב סטרינגר וכריסטופר הולייר | 6 באפריל 2020 | 0.63 |
| 18 | 5 | I'll Stand By You | אני אעמוד לצידך | קימברלי מק'ולו | אלנה בנט וג'ייסון גאווין | 13 באפריל 2020 | 0.67 |
| 19 | 6 | Sex and Candy | מין ותשוקה | גוף שוץ | ריק מונטנו ווינסנט אינגראו | 20 באפריל 2020 | 0.68 |
| 20 | 7 | Como La Flor | קומו לה פלור | ברברה בראון | דני טולי וקרולינה ריברה | 27 באפריל 2020 | 0.76 |
| 21 | 8 | Say It Ain’t So | תגידי לי שזה לא נכון | רייצ'ל ריימיסט | אווה מקנה וכריסטופר הולייר | 4 במאי 2020 | 0.64 |
| 22 | 9 | The Diner | הדיינר | עיישה טיילר | סיפור: סטיב סטרינג וקארינה אדלי מקנזי תסריט: סטיב סטרינג, אלנה בנט וקארינה אדלי מקנזי | 11 במאי 2020 | 0.68 |
| 23 | 10 | American Woman | אישה אמריקאית | מרקוס סטוקס | ריק מונטנו, וינסנט אינגראו וג'ייסון גאווין | 18 במאי 2020 | 0.65 |
| 24 | 11 | Linger | להשתהות קמעה | פרנקלין ולנט | אריאנה קווינונז ודיידרה מאנגן | 1 ביוני 2020 | 0.54 |
| 25 | 12 | Crash Into Me | היום בו התנגשנו | ג'ואנה קרנס | דני טולי וקרולינה ריברה | 8 ביוני 2020 | 0.66 |
| 26 | 13 | Mr. Jones | מר ג'ונס | ג'פרי האנט | כריסטופר הולייר וקארינה אדלי מקנזי | 15 ביוני 2020 | 0.65 |
פרקים > עונה 3

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |  רייטינג |
| --- | --- | --- | --- | --- | --- | --- | --- |
| 27 | 1 | Hands | ידיים | לאנס אנדרסון | קארינה אדלי מקנזי | 26 ביולי 2021 | 0.61 |
| 28 | 2 | Give Me One Reason | סיבה אחת טובה | לאנס אנדרסון | אווה מקנה ודיידרה מאנגן | 2 באוגוסט 2021 | 0.64 |
| 29 | 3 | Black Hole Sun | שמש החור השחור | אפריל ויני | אווה מקנה ואונלי האנטר יוז | 9 באוגוסט 2021 | 0.65 |
| 30 | 4 | Walk on the Ocean | כשאלך על הים | אפריל ויני | אונלי האנטר יוז וכריסטופר הולייר | 16 באוגוסט 2021 | 0.64 |
| 31 | 5 | Killing Me Softly With His Song | הורג אותי ברכות בשירו | רייצ'ל ריימיסט | אלנה בנט ודני טולי | 23 באוגוסט 2021 | 0.63 |
| 32 | 6 | Bitter Sweet Symphony | סימפוניה מרירה-מתוקה | רייצ'ל ריימיסט | סיפור: סטיב סטרינגר, ליה לונגוריה ואווה מקנה תסריט: סטיב סטרינגר וליה לונגוריה | 30 באוגוסט 2021 | 0.64 |
| 33 | 7 | Goodnight Elizabeth | ליל מנוחה, אליזבת | התר המנס | קריסטן היינס וכריסטופר הולייר | 6 בספטמבר 2021 | 0.58 |
| 34 | 8 | Free Your Mind | שחררי את מחשבותייך | בן ברננדז בריי | אשלי קארבונט וג'ואל תומפסון | 13 בספטמבר 2021 | 0.53 |
| 35 | 9 | Tones of Home | צליליו של הבית | אמריקה יאנג | אלנה בנט, ליה לונגוריה וסטיב סטרינגר | 20 בספטמבר 2021 | 0.47 |
| 36 | 10 | Angels of the Silences | מלאכי השתיקה | לורן פטסקה | דני טולי ואונלי האנטר יוז | 27 בספטמבר 2021 | 0.46 |
| 37 | 11 | 2 Become 1 | שניים שאחד המה | לורן פטסקה | אווה מקנה | 4 באוקטובר 2021 | 0.47 |
| 38 | 12 | I Ain't Goin' Out Like That | לא אצא פראייר של אף אחד | לאנס אנדרסון | איזבל נלסון ודני טולי | ‏11 באוקטובר 2021 | 0.44 |
| 39 | 13 | Never Let You Go | לעולם לא להרפות | לאנס אנדרסון | כריסטופר הולייר | ‏11 באוקטובר 2021 | 0.38 |
פרקים > עונה 4

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |  רייטינג |
| --- | --- | --- | --- | --- | --- | --- | --- |
| 40 | 1 | Steal My Sunshine |  | לאנס אנדרסון | כריסטופר הולייר | 6 ביוני 2022 |  |
| 41 | 2 | Fly |  | לורן פטסקה | שרה טרקוף ודני טולי | 13 ביוני 2022 |  |
| 42 | 3 | Subterranean Homesick Alien |  | אמריקה יאנג | ג'ואל תומפסון וליה לונגוריה | 20 ביוני 2022 |  |
| 43 | 4 | Dear Mama |  | בן הרננדז בריי | אשלי שרבונט ואונלי האנטר יוז | 27 ביוני 2022 |  |
| 44 | 5 | You Get What You Give |  | כריסטין סוונסון | קריסטן היינס וכריסטופר הולייר | 11 ביולי 2022 |  |
| 45 | 6 | Kiss From A Rose |  | מייקל גרוסמן | שרה טרקוף וסטיב סטרינגר | 18 ביולי 2022 |  |
| 46 | 7 | Dig Me Out |  | אריק שרמן | איזבל נלסון וג'ואל תומפסון | 25 ביולי 2022 |  |
| 47 | 8 | Missing My Baby |  | אנטוניו נגרט | אריאנה קוויניונז ודני טולי | 1 באוגוסט 2022 |  |
| 48 | 9 | Wild Wild West |  | מייקל טרבינו | ליה לונגוריה ואונלי האנטר יוז | 8 באוגוסט 2022 |  |
| 49 | 10 | Down in a Hole |  | אפריל ויני | אשלי שרבונט ושרה טרקוף | 15 באוגוסט 2022 |  |
| 50 | 11 | Follow You Down |  | התר המנס | סטיב סטרינגר ודני טולי | 22 באוגוסט 2022 |  |
| 51 | 12 | Two Sparrows in a Hurricane |  | ג'ון היימס | ג'ני פיליפס ואונלי האנטר יוז | 29 באוגוסט 2022 |  |
| 52 | 13 | How's It Going to Be |  | לאנס אנדרסון | ג'ואל אנדרסון תומפסון וכריסטופר הולייר | 5 בספטמבר 2022 |  |
צוות השחקנים והדמויות > דמויות ראשיות

ג'נין מייסון – ליז אורטקו, חוקרת ביו-רפואית ובתם של מהגרים לא-חוקיים, המגלה על סוד קיומם של חייזרים.
ניית'ן פרסונס – מקס אוונס, סגן השריף המסור של רוזוול, בעל יכולות הנהגה טבעיות, ששמר את זהותו האמיתית כחייזר בסוד במשך שנים.
מייקל ולאמיס – מייקל גארין, חייזר בעייתי אך מבריק, ששרד ילדות טראומטית ומנסה למצוא דרך לברוח מכדור הארץ.
לילי קאולס – איזובל אוונס-בראקן, חייזרית ועורכת דין, ששומרת על זהותה האמיתית בסוד מבעלה.
טיילר בלקברן – אלכס מיינס, יוצא צבא הנושא טראומה פיזית ופסיכולוגית משירותו הצבאי. אלכס מתכונן לנטוש את חלומותיו ואת האפשרות לעתיד עם האיש שהוא אוהב כדי להיכנע לציפיותיו של אביו.
הת'ר המנס - מריה דה לוקה, חברתן הטובה ביותר של ליז ורוזה, שעובדת בתור הברמנית בבר "הפוני הפרוע" מבלי להיות מודעת לסוד קיומם של חייזרים.
מייקל טרבינו – קייל ולנטי, רופא ובנה של השריף המקומית, שלומד על דברים איומים שקרו בעברה של משפחתו.
טרבור סנט ג'ון – ג'סי מיינס (עונות 1–2), רב-סמל ראשון ואביו של אלכס, המנהל בסתר קונספירציה ממשלתית ענקית הקשורה לחייזרים.
קארן אוברוי – נוח בראקן (עונה 1; אורח בעונה 2), בעלה המקסים והמסור של איזובל, החש בסוד שאשתו מסתירה. בסיום העונה הראשונה מתגלה שהוא למעשה חייזר שאחראי לשרשרת רציחות מסתוריות.
אמבר מידתאנדר – רוזה אורטקו (עונה 2; משנית בעונה 1), אחותה הגדולה של ליז, עליה מסופר שנהרגה במהלך תאונת דרכים והרגה שתי נערות תוך כדי התאונה. בהדרגה, ליז מבינה שאולי למקס היה חלק במותה. עם סיום העונה הראשונה, מקס מחזיר את רוזה לתחייה.
צוות השחקנים והדמויות > דמויות משניות

רוזה ארדרונדו – שריף ולנטי, אמו של קייל, שהחליפה בתפקיד את בעלה המנוח, שריף ג'ים ולנטי.
קרלוס קומפיין – ארתורו אורטקו, אביהן של ליז ורוזה, המנהל את הדיינר "קראשדאון".
ריילי וולקל – ג'נה קמרון, סגנית השריף ושותפתו של מקס.
פיטר דיסת' – גרנט גרין, תאורטיקן קונספירציות שמנהל פודקאסט העוסק באמיתות קיומם של חייזרים.
שרי סאום – מימי דה לוקה, אמה של מריה, הסובלת לכאורה ממחלה נפשית לא מאובחנת.
קלאודיה בלק – אן אוונס, אמם המאמצת של מקס ואיזובל.
דילן מקטי – וייאט לונג, אחיה של קייט לונג, אחת הנערות שנהרגה לכאורה על ידי רוזה אורטקו, השומר טינה למשפחת אורטקו.
מתיו ואן ווטרינג – האנק גיבונס, חברו של וייאט לונג, שאיתו הוא חולק את האידאולוגיות הגזעניות שלו.
אלינה וורן זאכרי וקיילה איוול – נורה טרומן, אמו הביולוגית של מייקל, שהגיעה לרוזוול עם התרסקות העב"מ בשנת 1947, אך נתפסה ונכלאה בכלא "קולפילד" כאסירה פדרלית למשך 70 שנה.
ג'סטינה אדורנו – סטף, צעירה בעלת תושייה ובעלת מחלת דם נדירה שלא חוששת להשמיע את דעותיה.
ג'ייסון בהר – יוג'ין "טריפ" מיינס השלישי, דוד-רבא של אלכס ואחד החיילים הבכירים בחיל האוויר שמגיע בין הראשונים לזירת התרסקות העב"ם בשנת 1947. למרות שבתחילה הוא לכאורה צד את נורה ולואיז, בהמשך מתגלה שהוא למעשה סייע להן.
קסנדרה ג'ין-אמל – לואיז טרומן, חייזרית ואמן הביולגית של איזובל ופטרישה, סבתה של מריה, המחפשת מקלט ברוזוול יחד עם נורה לאחר התרסקות העב"מ בשנת 1947.
ג'יימי קלייטון – שרלוט "צ'ארלי" קמרון, מדענית מבריקה ואחותה של ג'נה, שמגיעה לרוזוול תחת זהותה הבדויה של הסוכנת גרייס פאוול, במטרה לחקור את היעלמותה של אחותה.
גאס צ'ארלס – רוי ברונסון, חקלאי מקומי עם מצפן מוסרי חזק שמוביל אותו לראות את הטוב באנשים, העוזר ללואיז ונורה בשנת 1947.
דייוויד אנדרס – טראוויס, קאובוי שמציע עזרה לאלכס ומריה כאשר המכונית שלהם מתקלקלת ונתקעת במרחק מיילים מכל ציוויליזציה אפשרית.
כריסטיאן אנטידורמי - פורסט לונג
הפקה > פיתוח

בינואר 2018, "The CW" הזמינה פיילוט לעיבוד מחודש פוטנציאלי עבור הסדרה "רוזוול", שיבוים על ידי ג'ולי פלק. חברות ההפקה שהיו מעורבות בהפקת הפיילוט כוללים את "Amblin Television", ‏"Bender Brown Productions", ‏"CBS Television Studios" ואת "Warner Bros. Television". ב-11 במאי 2018, הרשת הזמינה עונה שלמה לפיילוט.
הפקה > ליהוק

ב-16 בפברואר 2018, ג'יניין מייסון לוהקה לתפקיד הראשי בדמותה של ליז אורטקו. בתחילת מרץ, שאר צוות השחקנים הראשי כבר לוהק, וכלל את נתן פרסונס, לילי קולס, מייקל ולאמיס, טיילר בלקבורן, הת'ר האמינס ומייקל טרבינו שמגלמים את דמויותיהם של מקס, איזובל, אלכס מאנס, מריה וקייל ולאנטי, בהתאמה, עם קארן אוברוי שלוהק אחרון ולגילום דמותו של נח ברקן ב-27 במרץ 2018. ב-12 במרץ 2018, השחקן טרבור סנט ג'ון לוהק לדמותו של ג'סי מיינס אביו של אלכס.
הפקה > צילומים

צילומי הפיילוט התקיימו באלבקרקי ובסנטה פה שבניו מקסיקו. הפקת הפיילוט עצמו החלה ב-14 במרץ 2018 והסתיימה ב-30 במרץ 2018. צילומי שאר הפרקים החלו ב-13 באוגוסט 2018 בלאס וגאס ובסנטה פה והסתיימו ב-21 בדצמבר 2018.
צילומי העונה השנייה החלו בסנטה פה ב-15 באוגוסט 2019. צילומי העונה השלישית החלו ב-13 באוקטובר 2020, בכפוף למגבלות ולהנחיות שניתנו לצורך מניעת הידבקות במגפת הקורונה, והסתיימו בתחילת אפריל 2021.
מסע ארוך אל תוך הלילה

| --- | --- |

 כתיבה:  יוג'ין או'ניל 
 סוגה:  אוטוביוגרפיה 
 הצגת בכורה:  2 בפברואר 1956 
 שפה:  אנגלית 
 פרסים:  פרס פוליצר לדרמה 
 
מסע ארוך אל תוך הלילה הוא מחזה אמריקאי מאת יוג'ין או'ניל.
דרמה ריאליסטית משפחתית, הנטועה עמוק בביוגרפיה האישית של המחזאי, ומטפלת בנושאים מורכבים של התמכרות, תקשורת, בדידות ורגשות-אשם.
המחזה נחשב ליצירת-המופת של או'ניל – זוכה פרס נובל לספרות (והמחזאי האמריקאי היחיד המחזיק בתואר זה) – זיכה את מחברו באחד מארבעת פרסי הפוליצר שלו, והועלה בעשרות הפקות ברחבי העולם.
תקציר העלילה

המחזה מגולל את סיפורה של משפחת טיירון וקורותיה בבית-הקיץ שלה במשך יום ולילה אחד באוגוסט 1912 – החל משעות הבוקר ועד לשעות ה"קטנות" של הלילה. מבעד לשיחות טעונות ונוקבות בין הדמויות צפים ועולים אירועי העבר והצללים הרודפים את בני המשפחה בהווה: טיירון האב, שחקן שייקספירי בדימוס; מרי האם, המכורה קשות למורפיום; ג'יימי הבן הגדול, אלכוהוליסט הולל ושחקן כושל; ואדמונד הבן הצעיר, בעל נפש של משורר, והוא גם בן-דמותו הביוגרפית של המחזאי. הסודות הנחשפים במרוצת היממה וההתעמתויות הקשות שהם מעוררים בבית, ממוססים אט אט את התמונה המשפחתית האידילית לתוך שבר אישי ובינאישי בלתי-הפיך – עד לסוף המר.
על המחזה

"מסע ארוך אל תוך הלילה" הוא מסע אל העבר הביוגרפי של משפחת המחזאי, וכדברי האם מארי, זהו לאמיתו של דבר מסע אל ההווה, בעוד שההווה הוא גם העתיד. כל אחד מארבעת אנשי המשפחה הוא או היא, בעלי אישיות ייחודית ובדידות משלו, אך הקשר המשפחתי החזק כובל אותם לגורל אחד, והם בורחים אל האלכוהול והסמים הממכרים שמשכיחים להם את הקשיים ומאפשרים להם להתעלם מהם. "וכי מי זה רוצה לראות את החיים כשאפשר להתעלם מהם?!" אומר אדמונד, הבן הצעיר, שהוא בעצם בן דמותו של המחזאי.
האשמה העיקרית נופלת בהכרח על אמריקה הקפיטליסטית. טיירון האב השחקן המצליח מכר את כישרונו האמנותי ויצירתו לאיל הכסף אותו הוא עובד באדיקות ובקמצנות ראויה לשמה. מארי, האם היפה והמרשימה מתמכרת בעזרת המורפיום לעולמה הקודם בבית הספר של המנזר, לנגינתה המצטיינת על הפסנתר, ובעיקר לבית הילדות האידיאלי שהיה לה בראשות אב מעריץ ומפנק. שני הבנים נותנים ביטוי מובהק לדקדנטיות שפשטה אז באירופה בראשית המאה העשרים, הבכור מצטט את אוסקר ווילד והצעיר את ניטשה ובודלר, ושניהם מובטלים ומכורים לשתייה המרה, כאביהם. בין האחים מתבטאים לחילופים רגשות אהבה מתמסרת לצד רגשות קנאה בוערת.
המחזה, כותב המשורר ומבקר התיאטרון עזרא זוסמן, אינו חף מכשלים בימתיים כמו מונולוגים ארוכים, ווידויים טרחניים שחוזרים על עצמם ואפילו מזוכיזם חושפני, אך אין להתעלם מהלהט הנפשי והמוסרי של המחזאי שהפך את במת התיאטרון "לבמת בית-דין של הנפשות הנידונות למשפט".
או'ניל סיים לכתוב את המחזה ב־1941, אך לא התכוון כלל לפרסם אותו בחייו, והפקיד אותו בידי הוצאת הספרים רנדום האוס, בתוספת הערה שלא יוציאו אותו לאור, אלא רק בתום עשרים וחמש שנים ממותו. ההוצאה כיבדה את הוראתו זו, אך בהוראת אלמנתו של או'ניל פרסמה הוצאת אוניברסיטת ייל את המחזה מיד לאחר מותו.
הפקות בחו"ל

המחזה הועלה על מיטב בימות העולם ואף הוסרט לקולנוע.
על רשימת השחקנים שגילמו את תפקידי בני המשפחה נמנים: לורנס אוליבייה, סר רלף ריצ'רדסון, ג'ק למון, קתרין הפבורן, ג'סיקה לאנג, ונסה רדגרייב, פיליפ סימור הופמן וקווין ספייסי. השחקנים שגילמו את תפקידי הבנים פרצו לתודעה ו"התגלו" בזכות הפקה זו.
הפקות בחו"ל > עיבוד קולנועי

בשנת 1962 ביים סידני לומט גרסה קולנועית למחזה הזה, בו כיכבו בין היתר קתרין הפבורן, ג'ייסון רוברדס, דין סטוקוול ורלף ריצ'רדסון.
גרסה קולנועית חדשה, בבימויו של ג'ונתן קנט, אמורה לצאת לאקרנים במהלך שנת 2023. ג'סיקה לאנג ואד האריס בתפקיד ההורים. ובן פוסטר וקולין מורגן כזוג האחים.
הפקות בישראל

הפקת תיאטרון הבימה משנת 1960 - בהשתתפות חנה רובינא בתפקיד מרי ושלמה בר-שביט בתפקיד אדמונד.
הפקת תיאטרון הבימה משנת 1975 - בהשתתפות מרים זוהר בתפקיד מרי ושמעון פינקל בתפקיד טיירון.
הפקת תיאטרון הבימה משנת 1992 - בהשתתפות חנה רוט בתפקיד מרי ורמי דנון בתפקיד טיירון.
הפקה עצמאית בתיאטרון תמונע משנת 2014 - "מסע של יום ארוך לתוך הלילה" (תרגום מדויק ונאמן לשם המחזה) בבימויו של מאיר בן סימון ובהשתתפות: אברהם סלקטר, עירית שלג, דייוויד לוינסקי, גיא גורביץ ורעות ברדה-לוי. ההפקה עלתה בתיאטרון נחמני (אולם "אנסמבל עיתים") בתל אביב.
על ההפקה הישראלית האחרונה

תרגום: אלכס מאלר, מאיר בן סימון;
בימוי: מאיר בן סימון;
עיצוב במה: אדם קלר;
עיצוב תלבושות: רונה משעול;
עיצוב תאורה: עמיחי אלהרר;
מוזיקה: אורי קריב;
במאית משנה: רעות ברדה-לוי
בהשתתפות: אברהם סלקטר, עירית שלג, דייוויד לוינסקי, גיא גורביץ, רעות ברדה-לוי.
למחזה בוצע תרגום מחודש, העושה שימוש מוקפד בשפה העברית "בגובה העיניים"' תוך שמירה על משלבי הדיבור והעומק הפואטי ההולמים את המקור. המחזה הועלה תוך שימוש בשפה סימבולית ודימויים בימתיים רב-חושיים - שמטרתה להנכיח את הדרמה האנושית המטלטלת אודות שבריריותו של התא המשפחתי ונפיצותו של הבית-לא-בית, הרדוף על ידי משקעי העבר ונתון לחולשות הגיבורים.
משה ליבר (ראש מועצה)

משה ליבר (נולד ב-1957) הוא פוליטיקאי ישראלי שכיהן כראש מועצה אזורית חבל יבנה מדצמבר 2013 ועד למרץ 2024.
ביוגרפיה

ליבר הגיע כנער בן 15 (ב-1972) לקבוצת יבנה, ומאז הוא חבר הקיבוץ. לפני בחירתו לראשות המועצה, הוא כיהן כמרכז המשק. ליבר התמודד לראשונה בבחירות שנערכו ב-24 בדצמבר 2013 לאחר 19 שנות כהונה של אליעזר ביננפלד מבני דרום, שלא התמודד לכהונה נוספת. בבחירות אלו התמודדו מול ליבר אריאל בריח מבית גמליאל ויעקב קליין מניר גלים. הוא ניצח בבחירות עם רוב של כ-62%. בבחירות 2018 התמודד בשנית על התפקיד, מול אבי פוקס מבני דרום. הוא נבחר לקדנציה שנייה בתפקיד ברוב של 60.1%, שהם 1,732 קולות.
ליבר התמודד לכהונה שלישית בבחירות 2024. מולו התמודדו יששכר מקונן מניר גלים, שהתמודד מטעם סיעת הציונות הדתית, אריאל בריח ואבי פוקס. פוקס זכה בכ-51% מהקולות, וניצח את ליבר.
הערות שוליים

↑  דבר ראש המועצה, באתר מועצה אזורית חבל יבנה
↑  הודעות כלליות, משה ליבר יתמודד לראשות מועצת חבל יבנה, באתר News1 מחלקה ראשונה, 21 בנובמבר 2013
↑  ראש מועצת חבל יבנה הנבחר: "הגיע הזמן לאחד כוחות ולהתחיל לעבוד קשה",  באתר כיפה, 25 בדצמבר 2013
↑  הציונות הדתית תריץ מועמד לראשות חבל יבנה, באתר ערוץ 7, 1 במאי 2023
יצחק שיינר

| --- | --- |

 לידה:  5 בנובמבר 1922 פיטסבורג, פנסילבניה 
 פטירה:  31 בינואר 2021 (בגיל 98) ירושלים, ישראל 
 מקום קבורה:  הר המנוחות 
 מדינה:  ישראל, ארצות הברית 
 השכלה:  ישיבת רבינו יצחק אלחנן  ישיבת תורה ודעת 
 תקופת הפעילות:  ? – 31 בינואר 2021 
 השתייכות:  חרדים ליטאים 
 
הרב יצחק אריה שיינר (י"ד בחשוון ה'תרפ"ג, 5 בנובמבר 1922 – י"ח בשבט ה'תשפ"א, 31 בינואר 2021) היה ראש ישיבת קמניץ בירושלים וחבר מועצת גדולי התורה של דגל התורה.
ביוגרפיה

נולד בפיטסבורג לדב ופרל שיינר, שהיגרו מפולין, בצעירותו למד ב-Peabody High School (אנ') לאחר מכן נרשם לאוניברסיטת פיטסבורג אך הרב אברהם דוד בנדר שיכנעו ללכת לישיבה, וב-1938 החל ללמוד בישיבת רבנו יצחק אלחנן ובישיבת תורה ודעת, והיה מתלמידיו של הרב שלמה היימן, ושל הרב ראובן גרוזובסקי אשר בסוף שנות ה-40 השיאו לאחייניתו אסתר לאה, בתו של הרב משה ברנשטיין ונכדתו של הרב ברוך בר ליבוביץ.
בשנות ה-60 עמד בראשות ישיבת עץ חיים במונטרה שבשווייץ.
חותנו הרב ברנשטיין עמד בראשות ישיבת קמניץ בירושלים. לאחר פטירתו מונה הרב שיינר לתפקיד, לצד גיסו הרב אשר ליכטשטיין ובן דודו הרב חיים שלמה ליבוביץ. לאחר פטירת הרב ליבוביץ בשנת תשע"ו, היה הרב שיינר ראש הישיבה היחיד.
בשנת תשס"ג צורף כחבר במועצת גדולי התורה של דגל התורה.
הרב שיינר ואשתו (נפטרה ב-2007) התגוררו בשכונת כרם אברהם בירושלים.
נפטר בי"ח בשבט ה'תשפ"א, 31 בינואר 2021 ממגפת הקורונה.
הערות שוליים

1 2  חזקי ליפשיץ, מרן הגר"י שיינר זצ"ל חשף את קורות חייו, באתר המחדש, ‏31 בינואר 2021
↑  ynet, שוב התקהלות ענק: אלפים בהלוויית רב בכיר בירושלים, באתר כלכליסט, 31 בינואר 2021
↑  מירב ארד, ראש ישיבת קמניץ בירושלים, הרב יצחק שיינר מת מקורונה, באתר News1 מחלקה ראשונה, 31 בינואר 2021
↑  The Life and Lessons of Rabbi Yitzchok Scheiner, The Jewish Link, ‏17 בפברואר 2022
| מועצת גדולי התורה של דגל התורה |
| --- | --- | --- |
מנהיג: 
| מנהיגים בעבר | הרב אלעזר מנחם מן שך • הרב יוסף שלום אלישיב (דה פקטו) • הרב אהרן יהודה ליב שטינמן • הרב חיים קניבסקי (דה פקטו) • הרב גרשון אדלשטיין |  |
| חברים בעבר | הרב ישכר דב רוקח • הרב נסים קרליץ • הרב אברהם יעקב זלזניק • הרב מיכל יהודה ליפקוביץ • הרב מרדכי מן • הרב צבי מרקוביץ • הרב חיים פינחס שיינברג • הרב זלמן רוטברג • הרב בנימין ביינוש פינקל • הרב אברהם פרבשטין • הרב נתן צבי פינקל • הרב נסים טולדנו • הרב ברוך רוזנברג • הרב יצחק שיינר • הרב דב יפה • הרב אריה פינקל • הרב ברוך מרדכי אזרחי • הרב ברוך ויסבקר |  |
| חברים בהווה | הרב מאיר צבי ברגמן • הרב ברוך דב פוברסקי • הרב יצחק זילברשטיין • הרב משה יהודה שלזינגר •  הרב משה הלל הירש • הרב דוד כהן • הרב אברהם יצחק קוק • הרב אביעזר פילץ • הרב צבי דרבקין • הרב יצחק הקר • הרב אריה לוי • הרב שרגא שטינמן • הרב אליעזר יהודה פינקל |  |
| חברים שפרשו מהמועצה | הרב שמואל אוירבך • הרב יהודה עדס • הרב משה שמואל שפירא |  |
| מזכירים | אפרים צמל • אברהם רובינשטיין |  |
הטבלה כפויה לנצרות

הטבלה כפויה לנצרות היא הטבלה לנצרות בניגוד-לרצונו של האדם להיטבל לדת זו. התאולוגים הנוצרים נחלקו בשאלת השימוש בהטבלה כפויה ובשאלת התוקף של הטבלה כזו. יחד עם זאת, במהלך ההיסטוריה של הנצרות, הביאו הכוח והאינטרסים הפוליטיים והמדיניים של המסיונרים והצלבנים לעיתים להטבלה כפויה והמרה דתם של אישים או אוכלוסיות ברחבי העולם, לדת הנוצרית.
היסטוריה

בסוף המאה ה-4 כאשר הנצרות הפכה לדת ממוסדת ברומא העתיקה, החלה מחלוקת אודות אמצעי הכפייה להתנצרות של אנשים שאינם-נוצרים.
בתקופת הנצרות הקדומה לא נעשה שימוש בטבילה הכפויה לצורך מיסיון. במקום זאת, דתו של הפרט התבססה על אמונתם של מנהיג העם או השבט: אם מנהיג של עם או שבט נכנס לנצרות באמצעים שלווים או אלימים, כל בני עמו או שבטו טבלו בעקבותיו. עם זאת, זו לא הייתה טבילה כפויה ממשית.
הטבילה הכפויה ידועה ממלחמות סקסוניה בקרל הגדול, שם הוטבלו רבים. בהטבלה זו ניתנה ביקורת והתנגדות קשה על ידי אלקווין. טבילת כפויה שימשה מדי פעם גם כנגד יהודים, במיוחד כתוצאה מגירוש יהודי ספרד בשנת 1492 על ידי המלכים הקתולים, איזבלה הראשונה, מלכת קסטיליה ופרננדו השני, מלך אראגון.
באמריקה הלטינית לא נערכו טבילות כפויות לנצרות.[דרוש מקור] לדוגמה, בפרגוואי שם לא הקונקיסטאדור הספרדים והפורטוגלים היו אלה שעמדו בראש עבודות המיסיון - אלא המסדר הקתולי של הישועים, ולכן לא הייתה טבילה כפויה לדת הנוצרית.[דרוש מקור]
היינריך הרביעי, קיסר האימפריה הרומית הקדושה, העניק כתב זכויות ליהודים בו אסר הטבלה כפויה שלהם לנצרות.
עד אמצע המאה ה-19 נערכו מדי פעם טבילות כפויות בגרמניה ובאוסטריה. הורים שבגלל אמונתם האידאולוגית לא רצו שילדיהם יוטבלו, למשל בפטיזם, יהודים ואתאיסטים, נאלצו במקרים רבים להסכים לכך שילדיהם יוטבלו באיום של עונשים חמורים. אם הם סירבו לתת את הסכמתם, רשויות כנסיית המדינה הציגו את הילדים באופן רשמי לטבילה. ההורים לא רק נאלצו לשלם עבור הליך זה, אלא גם קיבלו עונשי מאסר וקנסות על אי הסכמתם.
ראו גם

הטבלת יהודי פורטוגל לנצרות
אנוסים
טבילה לנצרות
אגן טבילה
מיסיון
מסיונרים
מסעי הצלב
הצלבנים
לקריאה נוספת

לוץ א. פון פדברג, Christianisierung im Mittelalter, אגודת הספרים המדעית, דרמשטאדט 2006, ISBN 3-8062-2006-9.
הערות שוליים

↑  Wilfried Hartmann: Karl der Große. Kohlhammer, Stuttgart 2010, ISBN 978-3-17-018068-0, S. 162 f.
↑  מגזין סגולה, אל תיגע ביהודים שלי! [1095], באתר News1 מחלקה ראשונה, 6 בפברואר 2014
| --- | --- |
בקרת זהויות :  GND: 4293589-1
התחנה המרכזית של בית שאן

| --- | --- |
 תקופת הפעילות:  2017–הווה (כ־8 שנים)
 מיקום:  בית שאן
 אתרים סמוכים:  אצטדיון בית שאן, קניון בנימין
 שירות אוטובוסים:  שירות פנימי, שירות בינעירוני לאזור הבקעה, ירושלים, תל אביב וטבריה.
 קואורדינטות:  32°29′54″N 35°30′21″E﻿ / ﻿32.498270°N 35.505879°E﻿ / 32.498270; 35.505879
  (למפת עמק בית שאן מוגדלת) תחנה מרכזית בית שאן(למפת עמק בית שאן רגילה) תחנה מרכזית בית שאן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תחנה מרכזית בית שאן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תחנה מרכזית בית שאן
 
תחנה מרכזית בית שאן
מסוף בית שאן הוא מסוף האוטובוסים המרכזי של העיר ובקעת הירדן. התחנה שוכנת במרכז הצפוני של העיר, סמוך לכביש 90. התחנה הושלמה ב-2013, אך נפתחה לציבור רק ב-2017 בשל עיכובים שונים.
שירותי התחבורה

המסוף משרת קווי אוטובוס עירוניים בתוך בית שאן וקווים בינעירוניים המקשרים את העיר עם עפולה, ירושלים, תל אביב, טבריה ויישובי בקעת הירדן. היקף השירות מותאם לגודלה של העיר.